CELEX: 62016CN0647
Language: hu
Date: 2016-12-15 00:00:00
Title: C-647/16. sz. ügy: A tribunal administratif de Lille (Franciaország) által 2016. december 15-én benyújtott előzetes döntéshozatal iránti kérelem – Adil Hassan kontra Préfet du Pas-de-Calais

6.3.2017   
            
            
               HU
            
            
               Az Európai Unió Hivatalos Lapja
            
            
               C 70/11
            
         A tribunal administratif de Lille (Franciaország) által 2016. december 15-én benyújtott előzetes döntéshozatal iránti kérelem – Adil Hassan kontra Préfet du Pas-de-Calais
   (C-647/16. sz. ügy)
   (2017/C 070/17)
   Az eljárás nyelve: francia
   
      A kérdést előterjesztő bíróság
   
   Tribunal administratif de Lille
   
      Az alapeljárás felei
   
   
      Felperes: Adil Hassan
   
      Alperes: Préfet du Pas-de-Calais
   
      Az előzetes döntéshozatalra előterjesztett kérdés
   
   Ellentétes-e a 2013. június 26-i 604/2013/EU európai parlamenti és tanácsi rendelet (1) 26. cikkével az, hogy azon tagállam hatáskörrel rendelkező hatóságai, amely egy másik, a rendeletben meghatározott feltételek alapján felelős államnak tekintett tagállamhoz egy jogerősen még el nem bírált nemzetközi védelem iránti kérelmet benyújtó harmadik országbeli állampolgár vagy hontalan, vagy pedig a rendelet 18. cikke (1) bekezdésének c) vagy d) pontja szerinti más személy átvételére, illetve visszavételére irányuló megkeresést intéz, azelőtt hoznak átadásra vonatkozó határozatot, és arról az érintett személyt azelőtt értesítik, hogy a megkeresett állam ebbe az átvételbe, illetve visszavételbe beleegyezett volna?
   
      (1)  Az egy harmadik országbeli állampolgár vagy egy hontalan személy által a tagállamok egyikében benyújtott nemzetközi védelem iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló, 2013. június 26-i 604/2013/EU európai parlamenti és tanácsi rendelet (HL L 180., 31. o.).